b'\n_START_ARTICLE_\nSuppusuu\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nSuppusuu kasvaa 6 senttimetrin mittaiseksi. Sen kyljess\xc3\xa4 on musta vaakaraita, muuten kalan yleisv\xc3\xa4ri on kullanruskea. Pyrst\xc3\xb6n tyvess\xc3\xa4 ja mustan raidan alapuolella on hiukan punaista.\n_START_SECTION_\nAlkuper\xc3\xa4\n_START_PARAGRAPH_\nSuppusuu on kotoisin Etel\xc3\xa4-Amerikasta.\n_START_SECTION_\nK\xc3\xa4ytt\xc3\xa4ytyminen ja lis\xc3\xa4\xc3\xa4ntyminen\n_START_PARAGRAPH_\nSuppusuu on parvikala, ja parvessa pit\xc3\xa4\xc3\xa4 olla v\xc3\xa4hint\xc3\xa4\xc3\xa4n kuusi, mielell\xc3\xa4\xc3\xa4n kymmenen yksil\xc3\xb6\xc3\xa4. Akvaariossa pit\xc3\xa4isi olla tumma pohja ja paljon kasveja. Akvaariolla olisi hyv\xc3\xa4 olla kokoa v\xc3\xa4hint\xc3\xa4\xc3\xa4n 60 litraa kymmenen kalan pikku parvelle. Suppusuilla on mielenkiintoinen p\xc3\xb6rr\xc3\xa4\xc3\xa4v\xc3\xa4 kolibrimainen uintitapa: v\xc3\xa4lill\xc3\xa4 ne p\xc3\xb6rr\xc3\xa4\xc3\xa4v\xc3\xa4t paikoillaan ja sitten taas liikkuvat jonkin matkaa eteenp\xc3\xa4in, ja sitten taas p\xc3\xb6rr\xc3\xa4\xc3\xa4v\xc3\xa4t paikoillaan. Suppusuu on ainoa suppusuulaji, joka lis\xc3\xa4\xc3\xa4ntyy melko helposti kotiakvaariossa, kunhan olosuhteet ovat sille mieleiset. Suppusuut j\xc3\xa4tt\xc3\xa4v\xc3\xa4t kudun oman onnensa nojaan heti kutemisen j\xc3\xa4lkeen.\n_START_SECTION_\nVesiolot ja ravinto\n_START_PARAGRAPH_\nSuppusuulle sopii pehme\xc3\xa4 ja hapan vesi, jonka pH:n pit\xc3\xa4isi olla alle 7. Se sy\xc3\xb6 luonnossa hy\xc3\xb6nteisi\xc3\xa4, eik\xc3\xa4 voi akvaariossa hyvin pelk\xc3\xa4ll\xc3\xa4 kuivaruoalla, vaan tarvitsee pakasteruokaa tai el\xc3\xa4vi\xc3\xa4 hy\xc3\xb6nteisi\xc3\xa4.'